cyanic-selkie/wikianc huggingface dataset:
Vähä-Pökkölöinen
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 108,7 metriä mpy.
Váltos
Váltos tai Váltou (Βάλτου, gen.) on vuori ja vuorijono läntisessä Manner-Kreikassa. Sen suurin korkeus on 1 852 metriä.
Váltos sijaitsee Länsi-Kreikkaan kuuluvan Aitolia-Akarnanian alueyksikön pohjoisosassa sekä Epeirokseen kuuluvan Ártan alueyksikön kaakkoisosassa. Vuoren nimi tarkoittaa ”Suovuoria”. Váltoksen korkeimman huipun nimi on Aetoí (Αετοί). Muut korkeimmat huiput ovat Kokkinólakos (Κοκκινόλακος, 1 750 m), Ntoulopétra (Ντουλοπέτρα, 1 643 m) ja Chelóna (Χελώνα, 1 538 m).
Iso-Pökkölöinen
Iso-Pökkölöinen tai myös Pökkölöinen on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 6,3 hehtaaria ja se on 700 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 109 metriä mpy.
Ensyklopedismi
Ensyklopedismi on käsite, jolla tarkoitetaan laaja-alaista oppimista tai tietoperustaa. Se tarkoittaa myös tietoa, joka esitetään ensyklopedisessa muodossa. Siinä ei pyritä kirjoittamaan sillä tavalla, että vastataan lukijan odotuksiin.
Ensyklopedismi oli ominainen piirre Bysantissa ja he säilyttivät paljon antiikin ajan tietoa filosofiasta, matematiikasta ja tähtitieteestä. Etenkin noin Theodoros II Laskariksen hallituskaudelta alkaen 1254 Bysantissa alkoi toinen Bysantin renessanssi, jota joskus kutsutaan Palaiologosten renessanssiksi. Tuolloin virvoitettiin antiikin perintöä. Bysantin asukkaat Italiassa levittivät tietonsa vähälukuisille Italialaisille oppineille ja kreikkalaisille. Tällä tavoin Bysantin Imperiumin oppineisuus selvisi paljon pidempään kuin itse imperiumi. Renessanssin aikaan koulutuksessa ja tieteessä pyrittiin ensyklopedisoimaan niitä eli systematisoimaan kyseisiä aloja. Samaan tapaan myös koulutusta itsessään pyrittiin korjaamaan tekemällä perusteellista sääntelyä alalle. Pietro Paolo Vergerio (1370–1444) teoksessaan De ingenuis moribus et liberalibus hahmotteli humanistisen koulutuksen pääpiirteitä. Siinä painotettiin puhe ja kirjoitustaitoa, historiaa ja filosofiaa, mutta se sisälsi myös tieteitä, kuten matematiikkaa tähtitiedettä, luonnontieteitä, lääketiedettä, lakiopintoja, metafysiikkaa ja teologiaa. Jälkimmäisiä ei opiskeltu perusteellisesti; humanismi oli luonteeltansa ensyklopedismia vastaan, mutta se toi esiin aineiden väliset suhteet ja salli opiskelijoiden tietää monista eri asioista ennen kuin he päättivät erikoistumisalastansa.
Pedagogiikassa ensyklopedismi voi tarkoittaa esimerkiksi laajan kirjon sisältävää opetussuunnitelmaa eri elämän aloilta.
Tómaros
Tómaros eli Olýtsikas (Ολύτσικας) on vuori Píndos-vuoristossa Epeiroksessa Kreikassa. Sen korkeus on 1 974 metriä.
thumb|left|240px|Tómaros-vuori. Tómaros sijaitsee Ioánninan alueyksikön alueella linnuntietä noin 21 kilometriä etelälounaaseen Ioánninan kaupungista. Dodonan arkeologinen alue sijaitsee vuoren koillispuolella.
Syklopentyyliamiini
Syklopentyyliamiini eli aminosyklopentaani (C5H11N) on rengasrakenteisiin amiineihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä.
Ominaisuudet, valmistus ja käyttö
Huoneenlämpötilassa syklopentyyliamiini on väritöntä nestettä ja sillä on amiineille tunnusomainen ammoniakinkaltainen haju. Yhdiste liukenee muun muassa asetoniin, kloroformiin ja bentseeniin
Esko Karhunen
Esko Ensio Karhunen (4. tammikuuta 1928 Helsinki – 8. maaliskuuta 2016 Helsinki) oli suomalainen koripalloilija ja koripallovaikuttaja. Hänet nimettiin Suomen koripallon Hall of Fameen vuonna 2012.
Karhunen edusti pelaajana koko pääsarjauransa Panttereita, joka hänen aikanaan tunnettiin myös nimillä Kiri-Veikot ja HOK-Veikot. Hän voitti 13 Suomen mestaruutta, mikä on enemmän kuin kenelläkään toisella pelaajalla. Suomen miesten koripallomaajoukkueessa Karhunen pelasi vuosina 1950–1952 osallistuen vuonna 1950 MM-karsintoihin ja vuonna 1952 Helsingin kesäolympialaisiin. Pelaajauransa jälkeen Karhunen toimi Panttereissa seuravaikuttajana ja Suomen maajoukkueen joukkueenjohtajana. Hän oli mukana tuomassa Harlem Globetrottersia Suomeen ja perusti Emal-cup-harjoitusturnauksen, jota pelattiin vuosina 1971–2000.
Pelaajaura
Karhunen syntyi Helsingissä 4. tammikuuta 1928. Hän oli kotoisin ”ensimmäisestä talosta Pitkänsillan jälkeen” ja oli kaupunginosamaisen pääkaupungin koripalloseuratoiminnan aikaan ainoa Panttereiden pelaaja sillan pohjoispuolelta. Karhunen edusti Panttereita ja sen edeltäjiä Kiri-Veikkoja ja HOK-Veikkoja, koko pääsarjauransa.
Karhunen voitti ennätyksellisen monta koripallon Suomen mestaruutta, yhteensä 13, vuosina 1944–1945, 1948–1957 ja 1959. Karhunen pelasi myös kahdeksan ottelua Suomen koripallomaajoukkueessa vuosien 1950 ja 1952 välillä. Hän kuului Suomen joukkueeseen muun muassa Helsingin olympialaisissa.
Koripallovaikuttajana
Pelaajauransa jälkeen Karhunen toimi pitkään, toistakymmentä vuotta, Panttereiden puheenjohtajana. Hän toimi myös miesten koripallomaajoukkueen johtajana 1970- ja 1980-luvuilla. Lempinimen Sir Emal saanut Karhunen perusti vuonna 1971 koripallon harjoitusturnauksen nimeltä Emal-cup, joka järjestettiin kolmekymmentä kertaa, vuoteen 2000 asti. Turnauksen voittopalkinto, kuparinen lautanen, on lahjoitettu Suomen Koripalloliitolle. Karhunen oli myös järjestämässä näytösotteluita pelaavan Harlem Globetrottersin tuloa Suomeen 1990-luvun alussa.
Karhunen palkittiin urastaan koripallon parissa muun muassa Pro Urheilu -mitalilla vuonna 2002. Vuonna 2012 hänet valittiin Suomen koripallon Hall of Fameen.
Muuta
Karhunen oli koulutukseltaan merkonomi, joksi hän valmistui vuonna 1952. Hän perusti vuonna 1972 Superkiinteistöt-nimisen yrityksen Veikko Pajusen kanssa ja vuonna 1976 oman kiinteistönvälitystoimiston. Hän oli aktiivisesti mukana työelämässä vuoteen 1995 asti.
Karhunen kirjoitti kaksi koripalloaiheista kirjaa, Korintekijät (1976) ja Sir Emalin 500 koripallokysymystä (1992).
Karhunen kuoli Helsingissä 8. maaliskuuta 2016 88-vuotiaana. Hänen kuoltuaan viimeinen Helsingin olympialaisten Suomen koripallojoukkueen elossa oleva jäsen on Raimo Lindholm.
Kaitalampi (Ikaalinen)
Kaitalampi on Pirkanmaalla Ikaalisissa Juhtimäen kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,1 hehtaaria ja se on 400 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 950 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 146,8 metriä mpy.
Roland Eriksson
Roland Eriksson (s. 1. maaliskuuta 1954) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1976 ja viisissä MM-kilpailuissa, joissa hän saavutti kaksi MM-hopeaa ja yhden MM-pronssin. Katowicen MM-kilpailuissa 1976 hän teki kahdeksan maalia ja sai seitsemän syöttöpistettä. Wienin MM-kilpailuissa 1977 hän teki seitsemän maalia ja sai viisi syöttöpistettä, ja viimeisessä ottelussa Neuvostoliittoa vastaan hän teki kolme maalia, minkä ansiosta Ruotsi voitti 3–1 ja Neuvostoliitto jäi pronssille Tšekkoslovakian ja Ruotsin taakse. Eriksson voitti alle 19-vuotiaiden Euroopan-mestaruuden vuonna 1972 sekä saavutti samassa ikäluokassa EM-hopeaa vuosina 1971 ja 1973.
Eriksson edusti kotimaassaan pääsarjatasolla IF Tunabrota, Leksands IF:ää, HV71:tä ja Västerås IK:ta. Hän voitti Leksandin joukkueessa Ruotsin-mestaruuden vuonna 1975. Hän pelasi Pohjois-Amerikassa kausina 1976-1979. NHL:ssä hän edusti Minnesota North Starsia ja Vancouver Canucksia sekä WHA:ssa Winnipeg Jetsiä, jossa hän voitti WHA:n mestaruuden vuonna 1979. Eriksson pelasi NHL:ssä kaikkiaan 193 runkosarjaottelua ja teki niissä 48 maalia ja sai 96 syöttöpistettä sekä pelasi pudotuspeleissä kaksi ottelua, joissa hän teki yhden maalin. WHA:ssa hän pelasi runkosarjassa 33 ottelua, joissa hän teki viisi maalia ja sai kymmenen syöttöpistettä, ja pudotuspeleissä kymmenen ottelua, joissa hän teki yhden maalin ja antoi neljä maalisyöttöä.
Culex farakoensis
Culex farakoensis on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Hamon vuonna 1954. Sillä ei ole alalajeja.
Härkösen rautatieasema
Härkösen rautatieasema on lakkautettu rautatieliikennepaikka suljetulla Haapamäki–Pori-radalla. Se sijaitsee Härköskylässä Virtain kunnassa Kuruntien läheisyydessä.
Härkösen laiturivaihde sijoitettiin lähelle paikkaa, jossa rata ylitti Virtain ja Kurun välisen maantien. Pysäkkirakennus on rakennettu Thure Hellströmin tyyppipiirustusten mukaan vuonna 1936. Rakentamisen aikaan Härköseen suunniteltiin satamaraidetta, mutta se jäi toteuttamatta. Härkönen avattiin liikenteelle 1. marraskuuta 1937.
Liikennepaikka muutettiin miehittämättömäksi 16. syyskuuta 1968. Henkilöliikenne loppui radalla 31. toukokuuta 1981, ja liikennepaikka lakkautettiin 1. lokakuuta 1981. Laiturirakennus on yksityisomistuksessa ja sivuraiteet on purettu. Kun Virrat–Kuru-maantie peruskorjattiin ja korotettiin kantatieksi 65, rata katkaistiin uuden tien risteyskohdasta Härkösen aseman itäpuolella ja vanha rautatien alikäytävä poistettiin käytöstä.
Ptóo
Ptóo, antiikin Ptoion (, myös ; ), on vuori Boiotiassa Keski-Kreikassa. Sen korkeus idässä on 781 metriä (Petalás-huippu) ja lännessä 725 metriä (Agía Pelagía).
Ptóo-vuori sijaitsee Boitian itäosassa linnuntietä noin 18 kilometriä pohjoiseen Thívan kaupungista ja noin 25 kilometriä länteen Chalkídan kaupungista. Se muodostaa itä-länsisuuntaisen vuorijonon, joka ulottuu Kopaḯdan tasangolta Pohjoisen Euboianlahden rannikolle.
Historia
Ptoion-vuorella sijaitsi antiikin aikana Apollon Ptoioksen kulttipaikka, Apollon Ptoioksen pyhäkkö, joka oli Boiotian merkittävimpiä pyhäkköjä. Siellä toimi Apollonin oraakkeli. Kreikkalaisessa mytologiassa vuori sai nimensä Ptoion-nimisestä heeroksesta, joka oli boiotialaisen kuningas Athamaan poika.
pienoiskuva|vasen|upright|Ptóo-vuorelta [[Apollon Ptoioksen pyhäkkö|Apollon Ptoioksen pyhäköstä löydetty kuroksen pää. Kansallinen arkeologinen museo, Ateena.]] Vuori on ollut kulttikäytössä viimeistään mykeneläisellä ajalla, sillä se mainitaan Thebasta löydetyissä lineaari-B-tauluissa nimellä Ptoios. Apollon Ptoioksen pyhäkkö oli olemassa viimeistään antiikin aikana arkaaisella kaudella. Se sijaitsi antiikin aikaisen Akraifian kaupungin lähellä, lähellä nykyistä Akraífnion kylää. Pyhäkön perustaminen saattaa olla kytköksissä Orkhomenokseen, mutta Herodotoksen ja Pausaniaan mukaan pyhäkkö oli ainakin myöhemmin thebalaisten hallinnassa. Alueelta on löydetty lukuisia kuros- ja kore-patsaita, ja Ptoion vaikuttaa olleen ensimmäisiä paikkoja Deloksen ohella, jossa tällaisia patsaita on alettu lahjoittaa ja pystyttää pyhäkköalueelle.
Noin kilometri lännempää on löydetty toinen, pienempi Ptoioksen heroon.
Hildur Lindberg
Hildur Amalia Lindberg (19. huhtikuuta 1904 Hedemora – 4. joulukuuta 1976 Hägersten) oli ruotsalainen näyttelijä. Hän esiintyi vuosina 1942–1974 15 kokoillan elokuvassa. Hänet on haudattu Danderydin hautausmaalle.
Velliá
Velliá (, myös Véllia, Βέλλια) eli Méllia (Μἐλλια) on vuori Makedoniassa Pohjois-Kreikassa. Sen korkeus on 1 754 metriä.
Velliá on Áskion vuorimassiivin jatke ja sijaitsee Kozánin alueyksikön alueella Länsi-Makedoniassa. Sen korkeimman huipun nimi on sama kuin itse vuorella. Muut korkeimmat huiput ovat Pýrgos (Πὐργος, 1 688 m) ja Traní Ráchi (Τρανή Ράχη, 1 505 m).
Keskuslieriö
Keskuslieriö on kasvin juuren keskiosassa oleva lieriömäinen rakenne, jonka sisällä juuren johtojänteet ovat. Keskuslieriön ulointa solukerrosta kutsutaan lieriöketoksi eli perisykliksi. Keskuslieriötä on juuren sisällä koko juuren matkalta aivan juuren kärkeä lukuun ottamatta. Nuorissa juurissa keskuslieriötä ympäröi useita solukerroksia paksu juuren kuori, joka on suurelta osin parenkyymisolukkoa. Juuren vanhetessa keskuslieriön ympärillä oleva kuorikerros kuluu pois ja vanhoissa juurissa keskuslieriötä on lähes koko juuren paksuudelta. Vanhoissa juurissa voi keskuslieriön ympärillä olla lieriöketon soluista muodostuneen korkkijällen tuottama korkkikuori.
Pikku Palojärvi (Ylöjärvi)
Pikku Palojärvi on Pirkanmaalla Ylöjärvellä Paulaperän kylän lähellä sijaitseva järvi, joka kuuluu Kokemäenjoen vesistöön.
Hr. Ms. Piet Hein (1894)
Hr. Ms. Piet Hein oli Alankomaiden kuninkaallisen laivaston Evertsen-luokan rannikkopanssarilaiva.
Pikku Palojärvi (Ylöjärvi)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Järven vedenpinnan korkeus on 128 metriä mpy.
Hr. Ms. Piet Hein (1894)
Valmistus
Alus tilattiin Nederlandsche Stoomboot Maatschappijilta Rotterdamista ja sen köli laskettiin vuonna 1893. Alus laskettiin vesille 16. elokuuta 1894 ja se otettiin palvelukseen 3. tammikuuta 1896.
Palvelus
Rotterdamin satamalakon aikana 11. toukokuuta 1896 asennustyöt keskeytettiin. Hr. Ms. Kortenaer partioi kaksi päivää myöhemmin Maasilla. Hr. Ms. Evertsen, Piet Hein ja poliisikuunari Argus vastaanottivat tehtävän myöhemmin. Lakon aikana 300 krenatööriä joutui valvomaan lakkoa, joka päättyi 21. toukokuuta.
Alus lähti vuonna 1900 Boksarikapinan aikana Hr. Ms. Hollandin ja Hr. Ms. Koningin Wilhelmina der Nederlandenin kanssa Shanghaihin turvaamaan eurooppalaisia ja Alankomaiden etuja alueella. Piet Hein siirtyi helmikuussa 1901 Hollannin Itä-Intiaan Surabayaan.
Alus poistettiin palveluksesta vuonna 1914.
Melchior Lengyel
Melchior Lengyel, (alk. Menyhért Lebovics, 12. tammikuuta 1880 Balmazújváros Unkari – 23. lokakuuta 1974 Budapest) oli unkarilainen kirjailija, näytelmäkirjailija ja elokuvakäsikirjoittaja.
Elämänvaiheet
Ensimmäisen näytelmän A nagy fejedelem ('Suuriruhtinas') esitti Thalia-teatteri 1907. Unkarin kansallisteatteri esitti hänen seuraavan näytelmänsä A hálás utókor ('Kiitolliset jälkipolvet') 1908, josta hän sai Unkarin tiedeakatemian Vojnitsin palkinnon. Palkinto myönnetään vuoden parhaasta näytelmästä. Näytelmä Taifun (1909, 'Pyörremyrsky') nousi maailmanmenestykseksi, ja sitä esitetään edelleen. Sen pohjalta tehtiin Yhdysvalloissa elokuva 1914.
Hänen artikkeleitaan ilmestyi usein Nyugatissa ('Länsi'), joka oli 1900-luvun alkupuoliskolla Unkarin merkittävin kirjallisuuslehti. Ensimmäisen maailmansodan aikana unkarilainen päivälehti Az Est ('Ilta') lähetti hänet toimittajana Sveitsiin. Hänen pasifistisia artikkeleitaan ja muita julkaisujaan ilmestyi vuonna 1918 myös saksalaisissa ja ranskalaisissa lehdissä, ja ne koottiin kirjaksi Egyszerű gondolatok ('Pieniä ajatuksia').
Hänen novellinsa A csodálatos mandarin ('Ihmeellinen mandariini'), “groteski pantomiimi” ilmestyi 1916. Tarina innosti Béla Bartókin säveltämään siitä baletin Ihmeellinen mandariini 1924.
Ensimmäisen maailmansodan jälkeen Lengyel muutti pitkähköksi aikaa Yhdysvaltoihin, ja hänen kokemuksistaan ilmestyi 1922 kirja Amerikai napló (Amerikan-päiväkirja). 1920-luvulla hän toimi elokuva-alalla. Hän oli jonkin aikaa leikkaajana Berliinissä May-Filmissä. Vuosina 1929–1930 hän oli apulaisohjaajana eräässä budapestilaisessa teatterissa. Unkarilainen sanomalehti Pesti Napló ('Pestin lehti') lähetti hänet 1931 toimittajanaan Lontooseen. Hänen utopistinen romaaninsa A boldog város ('Onnellinen kaupunki') ilmestyi 1931. Sen tapahtumapaikkana on yhdysvaltalainen kaupunki, joka oli jäänyt 1906 tapahtuneen San Fransciscon maanjäristyksen aiheuttamaan kuiluun.
Hän muutti Hollywoodiin 1937 ja ryhtyi käsikirjoittajaksi. Joistakin hänen tarinoistaan tuli maailmanmenestyksiä, kuten Ninotchkasta (1939), josta hänet nimettiin Oscar-ehdokkaaksi, ja Ollako vai eikö olla (To Be Or Not To Be, 1942, ohj. Ernst Lubitsch).
Lengyel palasi Eurooppaan 1960 ja asettui Italiaan. Hänelle myönnettiin 1963 kirjallisesta työstä Rooman suuri palkinto.
1956 tapahtuneen Unkarin kansannousun jälkeen Lengyel kävi usein Unkarissa ja aikoi 1974 palata kotimaahansa. Hän ehti kuitenkin kuolla muutaman viikon kuluttua paluustaan. Hän oli kuollessaan 94-vuotias.
Melon vesivoimalaitos
Melon vesivoimalaitos on Pirkanmaan Nokialla Nokianvirrassa sijaitseva vesivoimalaitos, joka on toimintansa perusteella säännöstelyvoimalaitos. Voimalan omistaa kokonaan Pohjolan Voima.
Vesistöjärjestelyt
Voimala sijaitsee Nokianvirrassa, joka laskee Pyhäjärvestä Kuloveteen. Nokianvirta on alle 9 kilometriä pitkä vuolas joki, joka on muodostunut leveään kallioruhjeeseen. Voimala sijaitsee siinä 5,4 kilometriä Pyhäjärven luusuasta. Voimalan vedensaanti on sikäli turvattu, että Vanajaveden–Pyhäjärven alueen (35.2) kautta tulee noin 17 000 neliökilometrin alalta Kokemäenjoen vesistön vesiä. Padon ala-altaaseen eli Kuloveteen laskee myös Ikaalisten reitin valuma-alueen (35.5) vedet Siuronkosken kautta.
Pyhäjärven säännöstely on aloitettu vuonna 1962 osana Vanajaveden säännöstelyä. Kun voimalaitoksen toimintaa alettiin 1960-luvulla suunnitella, haettiin lupaa säännöstellä Pyhäjärveä voimataloutta silmällä pitäen, jotta voimalalla olisi käytettävissä tasaisesti vettä. Säännöstelyluvassa on Pyhäjärven säännöstelyväliksi merkitty 75,50–77,15 metriä mpy., mutta karttapaikassa on karttaan merkitty 75,82–77,37 metriä. Vedenpinnan korkeudet ovat 1990-luvulla pysyneet keskikorkeudella 76,84 metriä mpy. .
Voimalaitos on laajan varastoaltaansa varassa voinut harjoittaa säätövoimaa eli se on voinut toimia sähköntoimittajana sähkönkulutuksen huippuhetkinä ja jopa pysäyttää vesivoiman tuotantonsa kysynnän ollessa heikkoa. Voimalan kautta kulkeneen veden määrissä on siksi ollut suuria vaihteluita. Vaikka voimalan vuotuinen keskivirtaama on ollut noin 135 kuutiometriä sekunnissa (m³/s), on vuorokauden tai viikoittainen vaihtelu voinut olla 300–400 m³/s, mutta toisinaan vettä ei ole liikkunut lainkaan. Säännöstelyn seurauksena kevättulvia ei käytännössä ole lainkaan. Vedenpinnan lyhytaikaiset vaihtelut ovat sekä Pyhäjärvessä että Kulovedessä olleet korkeintaan 30 senttimetriä. Tähän päästäkseen on voimalan pitänyt kasvattaa kevään juoksutusta 30 % luontaiseen juoksutukseen verrattuna ja vähentää kesäjuoksutusta 22 % luontaiseen verrattuna.
Pato
Kallionmurroksessa sijaitsevan poikittaispato on kaksiosaisena rakenteeltaan betoninen gravitaatiopato ja perinteisempi maapato. Patojen yhteispituus on noin 140 metriä, josta maapadon osuus on 119 metriä.
Maapato on rakennettaessa ankkuroitu maapohjaan kaivamalla asennettavilla betonipilareilla. Pilarit on edelleen tuettu sekä betonisella ohjurilaatalla että injektioverhoilulla.
Ritual Death Metal
Albumin musiikki on tyyliltään runsaasti melodisempaa, sekä sisältää black metal -musiikin vivahteita. Albumi nousi Suomen virallisen listan sijalle 12.
Melon vesivoimalaitos
Pato
Voimalaitoksen ohijuoksutukset toteutetaan tarvittaessa kalliotunnelilla joka on virran itärannalla.
Voimalaitos
Voimalaitoksessa tuotetaan sähköenergiaa kahdella vesiturbiinilla. Ne ovat pystyakselin ympäri pyöriviä Kaplan-turbiineja, joissa kummassakin juoksupyörässä on kuusi siipeä. Juoksupyörän halkaisija on 4,87 metriä ja ne pyörivät 136 kierrosta minuutissa. Turbiinit ovat Kværner Tamturbinen toimittamia. Voimalan kapasiteetti on 67,9 megawattia (MW) ja turbiinien keskimääräinen maksimiteho silloin 34 MW. Samoilla akseleilla pyöritetään kapasiteetiltaan 45 MVA:n sähkögeneraattoreita, joiden roottori painaa 130 tonnia. Ne toimittivat Oy Strömberg Ab ja Končar. Muu sähköinen automatiikka on VEO Oy:n toimittamia.
Voimalan rakennevirtaama on 420 kuutiometriä sekunnissa (m³/s), kun joen keskivirtaama on 135 m³/s. Vettä ohjataan neljällä turbiiniluukulla, segmenttiluukulla ja imukanavan luukulla. Voimalan pudotuskorkeus on 19,7 metriä ja voimalan vuosituotanto on keskimäärin 200 gigawattituntia (GWh).
Historiaa
Kosken nimi oli aiemmin Melon syöstävä. Ensimmäiset suunnitelmat Melon voimalan rakentamisesta tehtiin jo 1920-luvulla ja asiaan palattiin 1940-luvulla. Lopputulokseen johtivat vuonna 1958 käynnistetty hanke. Voimalaitosta alettiin rakentamaan vuonna 1968 ja se valmistui kesällä 1971.
Padon ja rakennuksien rakentamiseksi kalliota louhittiin noin 400 000 kuutiometriä (m³) ja maata kaivettiin 40 000 m³. Myös ohijuoksutustunneli kulkee kallion sisässä. Joen pohjasta perattiin 60 000 m³ maata ja kiviä. Padon ja laitoksen rakenteisiin käytettiin 25 000 m³ betonia ja 1 400 tonnia terästä. Voimalaitoksen rakennutti Oy Nokia Ab, suunnitteli Imatran Voima Oy ja rakensi Perusyhtymä Oy.
Vuonna 2005 havaittiin maapadon harjalla kuoppa, jonka halkaisija oli 4 metriä ja syvyys 3,5 metriä. Sen katsotaan syntyneen maapadon rakennusaikaisesta rakennusvirheestä, joka on alkanut pettää 2000-luvulla. Suotovesi on alkanut virrata padon sisällä ja vienyt mukanaan hienoainetta ohijuoksutuskanavaan. Vuotokohta on korjattu vuonna 2019 injektoimalla onteloon betonia ja tukkimalla vuotokanavat.
2022 patoa korjattiin erityisellä porapaalumenetelmällä. Korjaus ei ollut onnistunut aiemmin käytetyllä injektiomenetelmällä.
Simonov
Simonov on muun muassa seuraavien henkilöiden sukunimi:
Ypsário
Ypsário (, myös Ypsári, Υψάρι ja ; myös Ipsári(o)(n)) on vuori Thásoksen saarella Kreikassa. Se on saaren korkein vuori ja sen korkeus on lähteestä riippuen 1 204–1 208 metriä.
thumb|left|240px|Ypsário-vuoren maisemia. Ypsário sijaitsee Thásoksen saaren keskellä. Vuori on Thásoksella suosittu vaelluskohde ja sen huipulta avautuu hyvä näköala koko saarelle sekä pohjoiselle Egeanmerelle.
Manfred Trenz
Manfred Trenz  (s. 29. marraskuuta 1965 Saarbrücken) on saksalainen videopelikehittäjä.
Trenz on ollut kehittämässä muun muassa Turrican-pelisarjaa ja The Great Giana Sisters -peliä. Trenz ohjelmoi lisäksi Commodore 64 -version R-Typestä. Trenz tekee pelejä omistamalleen Denaris Entertainment Software -yhtiölle.
Pelejä
Luettelo peleistä, joiden kehitystyössä Trenz on ollut mukana:
Allenin piirikunta (Louisiana)
Allenin piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 25 627 vuonna 2019. Piirikunnan hallintokeskus on Oberlinin kunta. Piirikunta on perustettu vuonna 1912.
Särkänniemi (niemi)
Särkänniemi on niemi Tampereella noin kilometrin päässä kaupungin keskustasta. Se erottaa Mustanlahden Näsijärven selästä. Niemellä sijaitsee Särkänniemen huvipuisto.
Niemen historiaa
thumb|Näkymä [[Näsinneulasta huvipuistoalueelle.]] Särkänniemi syntyi Onkiniemestä ja viereisestä Särkänsaaresta, jotka yhdistettiin täytemaan avulla niemeksi 1880-luvulla. Niemen rajaama Mustanlahden satama oli 1960-luvulle saakka vilkas sisävesisatama, jonka läpi virtasi paljon tukkeja, halkoja ja rakennuskiviä eri puolilta Näsijärveä Tampereen tarpeisiin. Niemestä louhittiin myös kiveä.
Särkänniemen alueella toimi 1800-luvulla muun muassa kolme olutpanimoa sekä jäävarasto. Niemen kärjessä toimi pitkään 1900-luvulla saha, jonka mittava halkovarasto täytti koko niemen kaupungin puoleisen rannan. Niemi oli ennen huvipuistoa suosittu kaupunkilaisten ilmainen vapaa-ajan viettopaikka. Kesällä sen kalliot ja mainiot pienet hiekkapoukamat tarjosivat hyvät uintimahdollisuudet, ja talvella ne olivat suosittuja mäenlaskussa.
Birgitta Rantakari
Birgitta Rantakari (os. Niemi, s. 8. toukokuuta 1947 Rovaniemi) on suomalainen ekonomi, sosiaalineuvos ja maallikko.
Rovaniemeläiseen yrittäjäperheeseen syntynyt Rantakari valmistui ekonomiksi Helsingin kauppakorkeakoulusta vuonna 1969. Hän omaksui opiskeluaikanaan kristillisen elämänkatsomuksen ja tempautui mukaan 1960-luvun kristilliseen ylioppilasliikkeeseen. Elämäntyönsä hän teki Helsingin Diakonissalaitoksen säätiössä henkilöstöpäällikkönä (1972–1992), koulutuspäällikkönä (1993–1998) ja kansainvälisen diakonian johtajana (1998–2016). Hän vaikutti kymmenissä sosiaali- ja terveysalan hankkeissa neljällä eri mantereella ja toimi maallikkona kirkollisissa luottamustehtävissä vuosikymmenten ajan. Hänen missionaan on ollut työskennellä kaikkein vähäisimpien kanssa: katulasten, prostituoitujen, HIVin ja AIDSin kanssa elävien, kehitysvammaisten ja narkomaanien.
Ura
Vuonna 1972 vastavalmistunut Rantakari valittiin 24-vuotiaana Helsingin Diakonissalaitoksen henkilöstöpäälliköksi vastaamaan noin 520 työntekijän henkilöstöhallinnosta.
Kun Ilari Rantakari määrättiin Suomen suurlähettilääksi Lusakaan (1989–1993) ja Dar es Salaamiin (1994–1997), Rantakari anoi jälleen toimivapaata. Rantakari edusti puolisonsa rinnalla Suomea ja johti molemmissa maissa korkean tason kansainvälistä naisverkostoa. Missionsa mukaisesti hän kuitenkin perehtyi myös paikallisiin ruohonjuuritason ongelmiin ja oli käynnistämässä sekä Sambiassa että Tansaniassa toimintaa orpojen ja prostituoitujen parissa, muun muassa Äiti Teresan sisarten kanssa.
Palattuaan Suomeen Rantakari nimitettiin vuonna 1998 Diakonissalaitoksen kansainvälisten asioiden johtajaksi. Pääosa Diakonissalaitoksen toteuttamasta kansainvälisestä diakoniasta pantiin toimeen ulkoministeriön rahoittamina kehitysyhteistyöhankkeina itäisessä ja eteläisessä Afrikassa. Yksi keskeisimmistä teemoista oli HIV ja AIDS. Rantakari oli todistanut HIV:n räjähdysmäistä leviämistä ja sitä seurannutta AIDS-kuolleisuuden kasvua Afrikassa 1990-luvulla. Samanaikaisesti myös Diakonissalaitoksella oli käynnistetty työ HIV- ja AIDS-kysymysten parissa. Vuonna 2001 perustettiin HIV/AIDS-verkosto, johon kuului kolmisenkymmentä HIV- ja AIDS -työtä tekevää järjestöä. Diakonissalaitos koordinoi verkoston toimintaa ja Rantakari valittiin verkoston puheenjohtajaksi. Tältä pohjalta rakennettiin CUAHA (Churches United Against HIV and AIDS) -kehitysyhteistyöhanke (2002–2014). Rantakari johti CUAHA-hanketta, joka onnistui tuomaan yhteen yli 40 kirkkoa ja uskonnollistaustaista järjestöä. Afrikassa hankkeeseen osallistui kirkkoja ja järjestöjä 13 eri maasta. Hanke nosti esille kaikkein vaikeimmat eri kirkkokuntia repivät kysymykset: ihmisoikeudet, tasa-arvon, seksuaalisen itsemääräämisoikeuden, fyysisen ja henkisen väkivallan ja väärän vallankäytön eri ilmenemismuodot sekä erilaisuuden ja puutteellisuuden hyväksymisen itsessä ja lähimmäisissä.
Luottamustoimia
Vuonna 1991 Rantakari valittiin edustamaan Suomen evankelis-luterilaista kirkkoa Kirkkojen maailmanneuvoston (KMN) keskuskomiteassa. Hän on ainoa suomalainen maallikko ja ensimmäinen nainen tässä tehtävässä. KMN valitsi hänet edelleen eksekutiivikomitean jäseneksi sekä talousvaliokunnan puheenjohtajaksi. Hän sai vastuulleen syvässä talouskriisissä kamppailevan yhteisön, mutta jättäessä tehtävän seitsemän vuotta myöhemmin maailmanneuvoston talous oli ylijäämäinen.
Vuonna 2010 KMN:n uusi pääsihteeri Olav Fykse Tveit kutsui Rantakarin KMN:n hallinnonuudistustyöryhmän puheenjohtajaksi. Tavoitteena oli tehostaa maailmanneuvoston toimintaa pienenevistä taloudellisista resursseista huolimatta sekä päivittää KMN:n päätöksentekorakenne, selventää hallinto- ja vastuusuhteita organisaation sisällä ja valmistella tarvittavat konstituutiomuutokset.
Lino Liviabella
Lino Liviabella (1902–1964) oli italialainen säveltäjä. Hän osallistui vuoden 1936 Berliinin olympialaisiin, joissa voitti hopeaa orkesterimusiikissa teoksellaan ”Voittaja”.
Hr. Ms. Evertsen (1894)
Hr. Ms. Evertsen oli Alankomaiden kuninkaallisen laivaston Evertsen-luokan rannikkopanssarilaiva.
Palvelus
Alus lähti 4. helmikuuta 1896 yhdessä sisaraluksensa Hr. Ms. Kortenaerin kanssa koulutuspurjehdukselle Välimerelle. Satamalakkojen aikana 11. toukokuuta alus oli Rotterdamissa. Kaksi päivää myöhemmin Hr. Ms. Kortenaer oli partiomatkalla Maasilla. Evertsen, Hr. Ms. Piet Hein ja poliisikuunari Argus vastaanottivat partiointitehtävän myöhemmin. Lakko päättyi 21. toukokuuta.
Alus lähti 5. toukokuuta 1898 Den Helderistä Lissaboniin, jossa se osallistui Vasco da Gaman Intian meritien löytämisen 400-vuotis juhlallisuuksiin. Portugalin hallitsijapari tutustui vierailun aikana alukseen.
Aluksen päällikönä oli 1911-1913 komentajakapteeni Jean Jacques Rambonnet, joka teki useita matkoja Pohjanmerellä. Alus poistettiin palveluksesta 1913.
Kuortti (sukunimi)
Kuortti on sukunimi, joka on muun muassa seuraavilla suomalaisilla henkilöillä:
Huhdanalanen
Huhdanalanen tai myös Huhdanalainen on Pirkanmaalla Ikaalisissa Juhtimäen kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 3,9 hehtaaria ja se on 350 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 850 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen yläosan valuma-alueeseen (35.343) se kuuluu. Järven vedenpinnan korkeus on 150,5 metriä mpy.
Foster
Foster voi tarkoittaa seuraavia:
Deacon
Deacon on muun muassa seuraavien henkilöiden sukunimi:
Solifer TS-50
Solifer TS (ns. Touring Sport) on Solifer SM -malliin perustuva mopo, joka poikkesi normaalista SM:stä siten, että edessä oli muovilokari ja Paiolin etupumput sekä myös takana oli Paiolin jousitus. "Tessun" tankin värit ovat sininen ja musta. Solifer TS-50:ntä tehtiin vuosina 1981–1983. TS-50 mallin seuraaja on TS-50 S.
Jokijärvi (Ikaalinen)
Jokijärvi on Pirkanmaalla Ikaalisissa Juhtimäen kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 4,7 hehtaaria ja se on 350 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen yläosan valuma-alueeseen (35.343) se kuuluu. Järven vedenpinnan korkeus on 147,7 metriä mpy.
Wei
Wei voi tarkoittaa seuraavia:
Kortteen rautatieasema
Kortteen rautatieasema on lakkautettu rautatieliikennepaikka lakkautetulla Haapamäki–Pori-radalla Virroilla.
Kortteen laiturivaihde perustettiin asumattomalle seudulle, suoalueen poikki kulkevalle pitkälle suoralle. Laiturirakennus rakennettiin Thure Hellströmin piirustusten mukaan ja se valmistui vuonna 1936. Kortteeseen rakennettiin myös vesitorni. Liikenne Porin suunnasta alkoi vuonna 1937 ja radan koko pituudelta seuraavana vuonna.
Laiturivaihteen miehitys loppui 1. kesäkuuta 1966. Henkilöliikenne lakkautettiin 31. toukokuuta 1981 koko radan henkilöliikenteen lakkauttamisen yhteydessä. Liikennepaikka lakkautettiin kokonaan 30. maaliskuuta 1984. Laiturikatos, sivuraiteet sekä vesitorni on purettu.
Tian
Tian (天, suom. 'taivas') on perinteisessä kiinalaisessa uskonnossa ylin voima, joka hallitsee jumalia ja ihmisiä. Tian voi viitata jumaluuteen, persoonattomaan luontoon, tai molempiin.
Tian ja Shangdi käsitetään usein samaksi jumaluudeksi. Alun perin Tian viittasi ilmeisesti taivaaseen ja Shangdi taivaassa asuvaan ylimpään esi-isään. Tian ja Shangdi olivat muinaisille kiinalaisille tärkeitä siksi, että niillä uskottiin olevan vaikutus klaanin hedelmällisyyteen ja satoihin. Tianille uhrasivat vain kuninkaat ja keisarit, ja hallitsijoihin viitattiin "Taivaan poikina", joiden auktoriteetti oli "Taivaan mandaatti".
Tiania pidettiin moraalilain luojana. Kiinalaiset filosofit väittelivät siitä, vastasiko Tian ihmisten pyyntöihin ja palkitsi tai rankaisi ihmisiä, vai tapahtuivatko asiat vain Tianin luomien järjestyksen ja periaatteiden mukaan.
Asmir Kolašinac
Asmir Kolašinac (, s. 15. lokakuuta 1984 Skopje, Makedonia) on serbialainen kuulantyöntäjä.
Kolašinac sijoittui kuudenneksi Bangkokin universiadeissa 2007. Hän karsiutui loppukilpailusta Pekingin olympialaisissa 2008, Berliinin MM-kilpailuissa 2009 ja Dohan MM-hallikisoissa 2010. Barcelonan EM-kilpailuissa 2010 hän oli yhdeksäs. Vuonna 2011 hän karsiutui loppukilpailusta sisäratojen EM-kilpailuissa Pariisissa ja oli 11:s Daegun MM-kilpailuissa.
Kolašinac karsiutui loppukilpailusta Istanbulin MM-hallikilpailuissa 2012. Myöhemmin samana vuonna hän sai pronssia Helsingin EM-kilpailuissa tuloksella 20,36. Lontoon olympialaisissa hän sijoittui seitsemänneksi tuloksella 20,71. Hän voitti sisäratojen Euroopan-mestaruuden Göteborgissa 2013 tuloksella 20,62. Moskovan MM-kilpailuissa 2013 hän oli kymmenes. Sopotin MM-hallikilpailuissa 2014 hän karsiutui loppukilpailusta. Zürichin EM-kilpailuissa 2014 hän sijoittui viidenneksi tuloksella 20,55. Sisäratojen EM-kilpailuissa Prahassa 2015 hän sijoittui toiseksi tuloksella 20,90. Pekingin MM-kilpailuissa 2015 hän oli seitsemäs.
Ascensionin piirikunta
Ascensionin piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 126 604 vuonna 2019. Piirikunnan hallintokeskus on Donaldsonvillen kaupunki. Piirikunta on perustettu vuonna 1807.
Asmir Kolašinac
Kolašinac on voittanut Serbian-mestaruuden ulkoradoilla 2008, 2010, 2012, 2013, 2014, 2015, 2018 ja 2019 sekä sisäradoilla 2013, 2014, 2017, 2018, 2019 ja 2022. Euroopan talviheittocupissa hän sijoittui toiseksi 2010 ja 2012. Hän työnsi ulkoratojen ennätyksensä 21,58 Belgradissa 27. heinäkuuta 2015. Hallissa hän on työntänyt Serbian ennätyksen 21,06 Belgradissa 28. joulukuuta 2019.
Tanba-Sasayama
Tanba-Sasayama on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa vuorten ympäröimällä Sasayaman tasangolla, jonka keskiosassa virtaa Sasayamajoki. Koillisessa kaupunki rajautuu Kioton, kaakossa Osakan prefektuuriin. Tanba-Sasayamassa on 41 294 asukasta (helmikuussa 2020) ja sen pinta-ala on 377,59 neliökilometriä.
Tanba-Sasayaman rakennettuun kulttuuriperintöön kuuluvat esimerkiksi Sasayaman linnan ja Yakamin linnan rauniot, Kasugan pyhäkkö ja Daikoku-jin temppeli. Kaupungissa toimii Kagobō-onsenin kuuma lähde, joka liitetään Heike no ochiudo -legendaan. Tanba-Sasayama tunnetaan myös dekansho-bushi-kansanlauluperinteestä, jonka kunniaksi järjestetään elokuisin festivaali. Kaupungin alueella sijaitsee kolme prefektuurin luonnonpuistoa. Tanba-Sasayamaa palvelee JR Nishi-Nihonin Fukuchiyama-linja.
Hirado (1911)
Hirado oli keisarillisen Japanin laivaston toukokuussa 1911 valmistunut Chikuma-luokan panssarikansiristeilijä. Alus poistettiin alusluettelosta vuonna 1940, ja se romutettiin vuonna 1947.
Valmistus
Hirado tilattiin Kawasakin telakalta Kōbesta osana vuoden 1907 hankintoja. Kölinlasku tapahtui 10. elokuuta 1910. Alus laskettiin vesille 29. kesäkuuta 1911, ja valmistui 17. kesäkuuta 1912.
Palvelus
Hirado lähti 1. lokakuuta 1914 kontra-amiraali Tsuchiyaman johtaman 2. japanilaisen etelämeren laivueen mukana Sasebosta kohti Rabaulia. Laivueen lippulaivana oli taistelulaiva Satsuma ja siihen kuului Hiradon lisäksi Yahagi. Laivueen tehtävänä oli suojata Australian rannikkoa Tyynellämerellä olevalta amiraali Graf Speen johtamalta Saksan Itä-Aasian laivueelta.
Alus poistettiin virallisesti alusluettelosta 1. huhtikuuta 1940 ja se nimettiin Hai Kan No. 11:ksi.
Senni ja Savon sulttaani
Elokuvan tapahtumat sijoittuvat savolaiseen kirkonkylään, jossa kohtaavat hersyvä elämänilo ja muun maailman sivistys. Näytelmän lyhyyttä paikattiin elokuvassa tanssikohtauksilla ja Kipparikvartetin laulunumerolla.
Arviot
Eräs myöhempi kriitikko liittää elokuvan suomalaiseen rillumareiperinteeseen, jossa pilkataan nousukasmaista ”kyldyyriä”. Hän pitää elokuvaa niin tolkuttoman typeränä ja tahattoman koomisena, että siitä on suorastaan pakko pitää.
Opocznon piirikunta
Opocznon piirikunta on yksi Łódźin voivodikunnan piirikunnista. Sen väkiluku oli vuoden 2019 lopussa 76 106. Piirikunta on jaettu kahdeksaan maalaiskuntaan, jotka ovat Białaczów, Drzewica, Mniszków, Opoczno, Paradyż, Poświętne, Sławno sekä Żarnów ja niissä on kylien lisäksi kaksi kaupunkia; Drzewica ja hallintokeskus Opoczno.
Opocznon piirikunnan pinta-alasta 31,2 prosenttia oli metsän peitossa vuonna 2018.
Opocznon piirikunnan työttömyysaste oli vuoden 2018 lopussa 5,8 prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Opocznon piirikunnassa oli 76 106 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 78 650 ja sen ennakoidaan vuoteen 2050 mennessä pienenevän 64 270 asukkaaseen. Alle 18-vuotiaat muodostivat vuoden 2019 lopussa 19 prosenttia piirikunnan väestöstä, työikäiset 60 prosenttia ja eläkeikäiset 20,9 prosenttia väestön keski-iän ollessa 41,1 vuotta. Elävänä syntyneiden määrä oli vuonna 2019 yhteensä 729 lasta.
Raymond James Stadium
Raymond James Stadium on monikäyttöinen stadion Tampassa, Floridassa. Sen kapasiteetti on 65 000, mutta se voidaan laajentaa 75 000 paikkaan. Stadion on NFL-joukkue Tampa Bay Buccaneersin kotistadion. Stadion on Buccaneersin lisäksi useamman muun amerikkalaisen jalkapallojoukkueen kotistadion.
Stadionin rakennustyöt aloitettiin vuonna 1996. Ensimmäisen kerran stadion oli käytössä 20. syyskuuta 1998, kun Buccaneers kohtasi Chicago Bearsin. Vuonna 2016 stadionille tehtiin yli 140 miljoonan dollarin remontti.
Vähä-Saares
Vähä-Saares on Pirkanmaalla Ikaalisissa Juhtimäen kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 22 hehtaaria ja se on 900 metriä pitkä ja 900 metriä leveä. Järvellä ei ole kartan mukaan saaria. Sen rantaviivan pituus on 3,6 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen yläosan valuma-alueeseen (35.343) se kuuluu. Järven vedenpinnan korkeus on 149,6 metriä mpy.
Assumptionin piirikunta
Assumptionin piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 21 891 vuonna 2019. Piirikunnan hallintokeskus on Napoleonvillen kunta. Piirikunta on perustettu vuonna 1807.
Australian Grand Prix 2011
thumb|270px|Hamilton sijoittui kilpailussa toiseksi. Australian Grand Prix 2011 (virallisesti 2011 Formula 1 Qantas Australian Grand Prix) oli Formula 1 -kauden 2011 ensimmäinen osakilpailu, joka ajettiin 27. maaliskuuta 2011 Albert Parkin radalla Melbournessa. Alkuperäisten suunnitelmien mukaan kauden piti alkaa jo kaksi viikkoa aiemmin Bahrainissa, mutta maan levottomuuksien vuoksi kauden aloitus siirtyi Australiaan. Kausi aloitettiin Melbournessa edellisen kerran kaudella.
Paalupaikan otti Sebastian Vettel, joka teki radan kaikkien aikojen nopeimman kierrosajan. Hispania-tallin autot karsiutuivat kilpailusta 107 prosentin säännön johdosta.
Kilpailun voitti paalupaikalta lähtenyt Vettel, joka karkasi muilta jo avauskierrosten aikana. Toiseksi sijoittui Lewis Hamilton ja kolmanneksi Vitali Petrov. Kilpailun jälkeen Sauber -kuljettajat Sergio Pérez ja Kamui Kobayashi hylättiin sääntöjenvastaisen takasiiven yläosan takia. Myöhemmin tämän syy paljastui valmistusvirheeksi.
Night on Earth
Night on Earth tarkoittaa seuraavia asioita:
Lehmälampi (Ikaalinen)
Lehmälampi on Pirkanmaalla Ikaalisissa Juhtimäen kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,9 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen yläosan valuma-alueeseen (35.343) se kuuluu. Lammen vedenpinnan korkeus on 152,2 metriä mpy.
Monna Kamu
Monna Kamun isä Väinö Kamu oli taiteilija, äiti Eine Syrjänen laulaja, kontrabasisti ja viulunrakentaja, veli Okko Kamu kapellimestari ja toinen veli Esa Kamu alttoviulisti.
Unescon maailmanperintökohteet Itävallassa
Unesco on nimennyt Itävallasta 10 kohdetta maailmanperintöluetteloon. Maailmanperintökohteet ovat merkittäviä kulttuuri- tai luontokohteita, joiden uskotaan olevan erityisen merkittäviä ihmiskunnalle. Periaate on kirjattu vuonna 1972 allekirjoitettuun Unescon yleissopimukseen kulttuuri- ja luonnonperinnön säilyttämisestä. Itävallan ensimmäiset maailmanperintökohteet olivat Salzburgin kaupungin historiallinen keskusta ja Schönbrunnin linna ja puutarhat, jotka liitettiin maailmanperintöluetteloon vuonna 1996.
Kolme Itävallan maailmanperintökohteista on jaettu toisten valtioiden kanssa. Fertön/Neusiedlerseen järvialueen kulttuurimaisema sijaitsee osittain Unkarin alueella. Euroopan pyökkimetsiin kuuluu luontokohteita eri puolilla Eurooppaa, Itävallan lisäksi Albanian, Belgian, Bulgarian, Espanjan, Kroatian, Italian, Romanian, Saksan, Slovakian, Slovenian ja Ukrainan alueilla. Alppien paalutalot on usean valtion alueella sijaitseva kulttuurikohde. Alppien paalutaloja on Itävallan lisäksi Italiassa, Ranskassa, Saksassa ja Sveitsissä.
Vuonna 2017 Wienin historiallinen keskusta siirrettiin uhanalaisten maailmanperintökohteiden listalle alueen voimakkaan rakentamisen vuoksi.
Masked Singer Suomi
Masked Singer Suomi on MTV3-kanavalla keväällä 2020 alkanut suomalainen viihdeohjelma, joka perustuu eteläkorealaiseen Masked Singer -formaattiin. Ohjelmassa julkisuudesta tunnetut henkilöt esiintyvät laulaen naamion takaa ja tuomariston tulee arvata annettujen vihjeiden perusteella keitä naamioiden takana on. Tunnistamisen vaikeuttamiseksi henkilöiden puheäänet on muutettu esittelyvideoissa ja haastatteluissa.
Formaattiin kuuluu, että televisiolähetyksessä kuultavat lauluesitykset nauhoitetaan etukäteen studiossa, koska maskit vaikuttaisivat suoraan laulamiseen, mutta lauluraitoihin ei tehdä kuitenkaan merkittäviä muutoksia. Tästä huolimatta, laulajat voivat laulaa lavalla ääneen, mutta tämä ei kuulu nauhoitusten ja studiomusiikin takia. Kuvauksissa mukana oleva studioyleisö äänestää joka jaksossa esiintyjistä mielestään parasta. Vähiten ääniä saanut pudotetaan pois jatkosta ja hän paljastaa henkilöllisyytensä. Finaalissa on jäljellä kolme esiintyjää, joista voittaja paljastetaan viimeiseksi.
Esiintyjät
Ohjelmaa juontaa Ilkka Uusivuori ja sen vakiopanelisteina toimivat ohjelman ensimmäisillä tuotantokausilla Janne Kataja, Jenni Kokander sekä Maria Veitola. Syksyllä 2020 esitetyllä toisella kaudella uutena vakiopanelistina aloitti Christoffer Strandberg.
Kesäkuussa 2021 tiedotettiin ohjelman saavan kolmannen kauden syksyllä. Pääosissa olivat tuttuun tapaan Ilkka Uusivuori, Janne Kataja, Maria Veitola, Jenni Kokander ja Christoffer Strandberg.
Toukokuussa 2023 tiedotettiin, että tulee jatkumaan saman vuoden syksynä viidennellä tuotantokaudellaan. Samalla kerrottiin, että Kokander ja Strandberg eivät ole enää mukana ohjelman panelisteina. Heidän tilallaan aloittavat Benjamin Peltonen ja Jenni Poikelus.
The Wolf of Wall Street
The Wolf of Wall Street on vuonna 2013 ensi-iltansa saanut yhdysvaltalainen elämäkerrallinen musta komediaelokuva, jonka on ohjannut Martin Scorsese. Se perustuu Jordan Belfortin samannimisiin muistelmiin, jotka on sovittanut käsikirjoitukseksi Terence Winter. Elokuva kertoo Belfortin korruption ja petoksen sävyttämästä urasta pörssimeklarina Wall Streetilla. Leonardo DiCaprio (joka oli myös yksi tuottajista) esittää Belfortia, Jonah Hill näyttelee hänen yhtiökumppaniaan ja ystävää Donnie Azoffia, Margot Robbie hänen vaimoaan Naomi Lapagliaa ja Kyle Chandler FBI-agentti Patrick Denhamia, joka yrittää tuoda hänet oikeuden eteen. Matthew McConaughey, Rob Reiner, Jon Favreau, Joanna Lumley ja Jean Dujardin esittävät muita pääosia. Elokuva on ohjaaja Scorsesen viides yhteistyö DiCaprion kanssa Gangs of New Yorkin (2002), Lentäjän (2004), The Departedin (2006) ja Suljetun saaren (2010) jälkeen, sekä hänen toinen yhteistyönsä Winterin kanssa televisiosarja Boardwalk Empiren (2010–2014) jälkeen.
The Wolf of Wall Street sai maailmanensi-iltansa New Yorkissa 17. joulukuuta 2013, ja 25. joulukuuta 2013 se saapui teatterilevitykseen Yhdysvalloissa. Se oli ensimmäinen täysin digitaalisesti levitetty elokuva. Elokuva oli suuri lipputulomenestys tuottaen 392 miljoonaa dollaria maailmanlaajuisesti, jolloin siitä tuli Scorsesen kaikkein eniten tuottanut elokuva. Elokuva oli kiistelty sen moraalisesti moniselitteisten tapahtumien kuvauksesta, seksuaalisesta sisällöstä, räävittömästä kielenkäytöstä, kovien huumeidenkäytön kuvauksesta ja eläinten käytöstä tuotannossa.
Elokuva sai suurelta osin hyviä arvosteluja kriitikoilta, jotka kehuivat Scorsesen ohjausta, DiCaprion komediallista suoritusta ja elokuvan nopeatempoista ja yhtenäistä huumoria. Elokuva sai viisi Oscar-ehdokkuutta parhaasta elokuvasta, ohjauksesta, miespääosasta (DiCaprio), miessivuosasta (Hill) ja sovitetusta käsikirjoituksesta. Elokuva ei voittanut yhdessäkään kategoriassa, tosin DiCaprio palkittiin parhaan miespääosan musikaali- tai komediaelokuvan Golden Globella elokuvan oltua ehdolla myös parhaasta musikaali- tai komediaelokuvasta. Elokuva sai myös neljä Bafta-ehdokkuutta.
”Fuck” ja siitä johdettuja muita kirosanoja mainitaan elokuvassa 569 kertaa, mikä on enemmän kuin missään muussa ei-dokumenttielokuvassa.
Arvostelut
Rotten Tomatoes -sivuston mukaan kriitikoiden arvosteluista 75% oli positiivisia perustuen 204 arvosteluun. Vuonna 2016 The Wolf of Wall Street äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Pierre Dorion
Pierre Dorion Jr. (s. 6. heinäkuuta 1972) on kanadalainen jääkiekkovaikuttaja ja nykyinen NHL-seura Ottawa Senatorsin toimitusjohtaja. Vuosina 1994-2005 Dorion toimi Montreal Canadiensin organisaation kykyjenetsijänä. Heinäkuussa 2007 Dorionista tuli Ottawa Senatorsin amatöörikykyjenetsijöiden johtaja. Vuonna 2014 Dorionista ja Randy Leesta tuli Senatorsin apulaistoimitusjohtajia. Huhtikuussa 2016 Dorionista tuli Ottawa Senatorsin toimitusjohtaja Bryan Murrayn jälkeen. Helmikuussa 2018 Senators ilmoitti tehneensä Dorionin kanssa kolmen vuoden jatkosopimuksen. Dorionin Senatorsiin hankkimia pelaajia ovat esimerkiksi Artjom Anisimov, Connor Brown, Nikita Zaitsev ja Erik Brännström.
Parhaan romaanin Bram Stoker -palkinto
Parhaan romaanin Bram Stoker -palkinto on yksi Bram Stoker -palkinnon luokista.
RedTube
Redtube sijoittui heinäkuussa 2022 Similarweb -yhtiön listauksessa kolmensadan parhaan nettisivuston joukkoon.
Historia
Wired-lehti kirjoitti joulukuussa 2007 Redtube.comin olevan yksi nopeimmin kasvavista Internet-sivustoista.
Lokakuussa 2008 turkkilainen hakkeriryhmä "Hacked Netdevilz" esti pääsyn sivustolle.
Vuonna 2009 Compete.comin tilastojen mukaan RedTube, YouPorn ja Pornhub kerää yhteensä vähemmän vierailijoita kuin esimerkiksi Twitter.